खेल खिलाड़ी की आत्मा है। 'खेल की भावना' उसकी आत्मा का श्रृंगार है प्रत्येक खिलाड़ी को अपने इस पवित्र भावना पर गर्व होता है। यही पुण्य भावना खिलाड़ी को आपसी सहयोग, संगठन, अनुशासन एवं सहनशीलता की शिक्षा देती है। खेलने वालों में संघर्ष से लड़ने की शक्ति आ जाती है। खेल में विजय की दशा में उत्साह और हारने की अवस्था में सहनशीलता का भाव आता है। खेलते समय न तो कोई खिलाड़ी विजय प्राप्त करने के लिए अपने विरोधी को अनुचित ढंग से परास्त करने की सोचता है और ना ही पराजय की अवस्था में प्रतिशोध की आग में जलता है। इसके विपरीत खिलाड़ियों का विश्वास है कि उसकी असफलता सफलता का संदेश लेकर आई है।